Ohangaron shahrida O‘zbekiston – Rossiya hamkorligida yana bir qo‘shma korxona tashkil etiladi. Bu haqda O‘zA xabar berdi. Tsement ishlab chiqarishga ixtisoslashgan mazkur korxonaga tamal toshi qo‘yilishi munosabati bilan tantanali tadbir o‘tkazildi. Unda Rossiyaning «Yevrotsement grup» holding kompaniyasi, «O‘zqurilishmateriallari» aksiyadorlik jamiyati mas’ullari, soha mutaxassislari, quruvchilar va keng jamoatchilik vakillari ishtirok etishgan.